
«Кейбір мәдениет ұйымдарына
[bookmark: _GoBack]«Академиялық» мәртебе беру туралы» Қазақстан Республикасы Үкіметінің қаулысының жобасын қабылдаудың ықтимал қоғамдық-саяси, құқықтық, ақпараттық және өзге де салдарын 
БАҒАЛАУ
(НҚА жобасының атауы)

1.	Қоғамдық-саяси салдарын бағалау:
«Кейбір мәдениет ұйымдарына «Академиялық» мәртебе беру туралы» Қазақстан Республикасы Үкіметінің қаулысының жобасында (бұдан әрі – қаулы жобасы) Қазақстан Республикасының ұлттық мәдениеті мен өнерін қалыптастыруға, дамытуға және насихаттауға елеулі үлес қосқан, мәдениет саласындағы жетекші ұйымдар болып табылатын «Солтүстік Қазақстан облысы әкімдігінің мәдениет, тілдерді дамыту және архив ісі басқармасының Сәбит Мұқанов атындағы мемлекеттік қазақ сазды-драма театры» коммуналдық мемлекеттік қазыналық кәсіпорнына және «Ұлытау облысының мәдениет, тілдерді дамыту және архив ісі басқармасының С.Қожамқұлов атындағы Қазақ музыкалық-драма театры» коммуналдық мемлекеттік қазыналық кәсіпорнына «Академиялық» мәртебе беру көзделеді.
Қаулы жобасы «Мәдениет туралы» Қазақстан Республикасы Заңының         21-бабының 2-тармағына, сондай-ақ Қазақстан Республикасы Мәдениет және спорт министрінің 2015 жылғы 5 наурыздағы № 85 бұйрығымен бекітілген Мемлекеттік мәдениет ұйымдарына, жекелеген кәсіби көркем және шығармашылық ұжымдарға «Академиялық» мәртебе беру қағидалары мен шарттарына сәйкес әзірленді.
Қаулы жобасын қабылдау саяси тұрақсыздықтың туындауына немесе қоғам тарапынан жаппай наразылықтың орын алуына әкеп соғу тәуекелдерін тудырмайды.
2.	Құқықтық салдарын бағалау:
Жоба қолданыстағы заңнамаға қайшы келмейді.
3.	Ақпараттық салдарын бағалау:
Жоба қоғамдық резонанс тудырмайды. «Академиялық» мәртебе беру мемлекеттік мәдениет ұйымдарының мәртебесін арттыруға ықпал етеді. 
4.	Өзге де салдарын бағалау:
 	Аталған мәдениет ұйымдарына «Академиялық» мәртебе беру олардың ұлттық мәдениет пен өнерді сақтауға, дамытуға және кеңінен насихаттауға қосқан елеулі үлесінің жоғары бағалануының көрінісі болып табылады, сондай-ақ шығармашылық қызметін одан әрі дамытуға, мәдени жобалардың сапасын арттыруға және шығармашылық ұжымдардың кәсіби әлеуетін нығайтуға ықпал етеді. 


Қазақстан Республикасы

